Document ID: 31988R1521

*****
ΚΑΝΟΝΙΣΜΟΣ (ΕΟΚ) αριθ. 1521/88 ΤΗΣ ΕΠΙΤΡΟΠΗΣ
της 31ης Μαΐου 1988
για τον καθορισμό της εισφοράς συμπληρωματικής συνυπευθυνότητας σε ορισμένα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 4β παράγραφος 5,
Εκτιμώντας:
ότι, σύμφωνα με το άρθρο 4β παράγραφος 2 του κανονισμού (ΕΟΚ) αριθ. 2727/75, η συμπληρωματική εισφορά συνυπευθυνότητας ισούται με 3 % της τιμής παρεμβάσεως που ισχύει για το μαλακό αρτοποιήσιμο σίτο στην αρχή της περιόδου εμπορίας·
ότι βάσει του άρθρου 4 παράγραφος 7 του προαναφερθέντος κανονισμού το καθεστώς της συμπληρωματικής εισφοράς συνυπευθυνότητας εφαρμόζεται από την 1η Ιουνίου στα κράτη μέλη που βρίσκονται στο Νότο της Κοινότητας· ότι, αναμένοντας μια οριστική απόφαση του Συμβουλίου επί των τιμών 1988/89, η τιμή παρεμβάσεως που θα ληφθεί υπόψη για την εφαρμογή για τον Ιούνιο 1988 της συμπληρωματικής εισφοράς συνυπευθυνότητας καθορίστηκε από τον κανονισμό (ΕΟΚ) αριθ. 1522/88 του Συμβουλίου (3)· ότι προκύπτει από τις προαναφερθείσες διατάξεις ότι η εν λόγω εισφορά στα εν λόγω κράτη μέλη καθορίζεται στα επίπεδα που αναφέρονται κατωτέρω·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισφορά συνυπευθυνότητας που αναφέρεται στο άρθρο 4 του κανονισμού (ΕΟΚ) αριθ. 2727/75 καθορίζεται σε:
- 5,38 ECU ανά τόνο στην Ιταλία και στην Ελλάδα,
- 5,25 ECU ανά τόνο στην Ισπανία.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1988.

Labels: 6